.

**A hátrányos helyzet és a halmozottan hátrányos helyzet definíciójának változásai 2013. szeptember 1-től**

**2013. szeptember 1-étől a hátrányo**s és halmozottan hátrányos helyzet meghatározását a közoktatásról szóló 1993. évi LXXIX. törvény helyett már

a gyermekek védelméről és a gyámügyi igazgatásról szóló 1997. évi XXXI. törvény (Gyvt.) 67/A. §-a rögzíti.

**Ennek értelmében:**

**1. Hátrányos helyzetű** az a **rendszeres gyermekvédelmi kedvezményre jogosult** gyermek és nagykorúvá vált gyermek, aki esetében az alábbi körülmények közül egy fennáll:

1. a szülő vagy a családbafogadó gyám **alacsony iskolai végzettsége**,
   * ha a gyermeket együtt nevelő mindkét szülőről,
   * a gyermeket egyedül nevelő szülőről
   * vagy a családbafogadó gyámról

–**önkéntes nyilatkozata alapján** –megállapítható, hogy a rendszeres gyermekvédelmi kedvezmény igénylésekor **legfeljebb alapfokú iskolai végzettséggel rendelkezik,**

1. a szülő vagy a családbafogadó gyám **alacsony foglalkoztatottsága**,

* ha a gyermeket nevelő szülők bármelyikéről
* vagy a családbafogadó gyámról megállapítható,

hogy a rendszeres gyermekvédelmi kedvezmény igénylésekor a szociális törvény (1993. évi III. tv.)33. §-a szerinti aktív korúak ellátására jogosult vagy a rendszeres gyermekvédelmi **kedvezmény igénylésének időpontját** **megelőző 16 hónapon belül legalább 12 hónapig álláskeresőként nyilvántartott személy**,

1. a gyermek **elégtelen lakókörnyezete, illetve lakáskörülményei**,

* ha megállapítható, hogy a gyermek a településre vonatkozó integrált városfejlesztési stratégiában **szegregátumnak nyilvánított** lakókörnyezetben
* vagy **félkomfortos, komfort nélküli vagy szükséglakásban**, illetve olyan lakáskörülmények között él, ahol korlátozottan biztosítottak az egészséges fejlődéséhez szükséges feltételek.

**2. Halmozottan hátrányos helyzetű**

a) az a rendszeres gyermekvédelmi kedvezményre jogosult gyermek és nagykorúvá vált gyermek, aki esetében az **1. pont a)–c)pontjaiban meghatározott körülmények közül legalább kettő fennáll,**

1. a nevelésbe vett gyermek,
2. az **utógondozói ellátásban** részesülő és tanulói vagy hallgatói jogviszonyban álló fiatal felnőtt.

Azon gyermekek, tanulók, akik hátrányos vagy halmozottan hátrányos helyzetük alapján **2013. szeptember 1-jén**

•óvodai fejlesztő programban,

•képesség-kibontakoztató és integrációs felkészítésben

•az Arany János Tehetséggondozó Programban,

•az Arany János Kollégiumi Programban,

•az Arany János Kollégiumi-Szakiskolai Programban,

•az Útravaló Ösztöndíjprogramban

vesznek részt vagy ezek bármelyikére felvételt nyertek, az óvodai kötelezettség vagy a **tankötelezettség befejezéséig a 2013. augusztus 31-én hatályos szabályok szerint minősülnek hátrányos helyzetűnek, illetve halmozottan hátrányos helyzetűnek** (Gyvt. 161/Q. §).

A hátrányos és halmozottan hátrányos helyzetű gyermekek, tanulók részére a **2013. augusztus 31-én hatályos rendelkezések szerint biztosított kedvezményeket, támogatásokat a 2013/2014. nevelési évben, tanévben változatlan feltételek mellett kell nyújtani (Gyvt. 161/Q. §).**

A **rendszeres gyermekvédelmi kedvezményben** részesülő gyermek –függetlenül attól, hogy hátrányos vagy halmozottan hátrányos helyzetű –**továbbra is jogosult**

* az ingyenes tankönyvre,
* az óvodában és az iskola 1–8. évfolyamán az ingyenes gyermekétkeztetésre,
* a rendszeres gyermekvédelmi kedvezményhez kapcsolódó minden egyéb juttatás, kedvezmény igénybevételére.